কর্কট ও মকর— বলা হয় এই দুই রাশির মানুষ একেবারেই বিপরীত স্বভাবের। যে কারণে একটি ভারসাম্য তৈরি হয়। কথায় বলে, অপোজিটস অ্যাট্রাক্ট। 
দীপিকা পাডুকোনের জন্ম ৫ জানুয়ারি। তাঁর রাশি মকর। অন্য দিকে, রণবীর সিংহের জন্ম ৬ জুলাই। তাঁর রাশি কর্কট। ফলে ‘অ্যাস্ট্রোলজি.কম’ নামক ওয়েবসাইট অনুযায়ী, দীপ-বীর যে জীবনে সুখি হবেন, তাতে কোনও সংশয় নেই। 

এই বিষয়ে অন্যান্য খবর

আর লুকোনো গেল না, ফাঁস রণবীর-দীপিকার বিয়ের ছবি
দীপিকা-রণবীরের বিয়েতে চমকে দেওয়া উপহার ফারহা খানের, রইল জীবনের চিহ্ন


প্রায় ছ’বছর প্রেমপর্বের পরে, বুধবার, ১৪ নভেম্বর বিয়ের পিঁড়িতে বসেন বলিউডের বর্তমান হিট কাপল, দীপিকা পাডুকোন ও রণবীর সিংহ। স্বভাবতই তাঁদের বিয়ের অনুষ্ঠান, সাজ-পোশাক, মেনু, নিমন্ত্রিত অতিথিদের নিয়ে কৌতূহলের শেষ নেই। তারই মধ্যে প্রশ্ন উঠেছে তাঁদের ভবিষ্যৎ জীবন নিয়ে।
কর্কট রাশির মানুষ খুবই ইমোশনাল হন। কিছু না বললেও তাঁরা অনেক কিছু অনুমান করে নিতে পারেন। অন্য দিকে, মকর রাশির লোকজন খুবই ধীরস্থির ও শান্ত স্বভাবের হন। সম্পর্ক গড়ে তোলা ও তা টিকিয়ে রাখার জন্য এই দুই রাশি আপ্রাণ চেষ্টা করে। খুব ছোট করে বললে, মকর ও কর্কট রাশির মধ্যে ‘কম্প্যাটিবিলিটি’ রয়েছে অন্য যে কোনও রাশির তুলনায় অনেক বেশি।